Diari Oficial de la Generalitat Valenciana


Sumari del DOGV 9023, del 18-02-2021 (2021/1298)

Informació pública sobre la desestimació d'al·legacions presentades i declaració de caducitat del Programa d'actuació integrada per al desenvolupament del sector Bovalar de Rocafort i la resolució de l'adjudicació de la condició d'agent urbanitzador de la mercantil Inmobiliaria Electra, SL. Expedient 1133/2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9023

Data del DOGV
:   18-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1298


Data del document
:   10-02-2021

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * administració local
    * pla d'urbanisme

Informació pública sobre la desestimació d'al·legacions presentades i declaració de caducitat del Programa d'actuació integrada per al desenvolupament del sector Bovalar de Rocafort i la resolució de l'adjudicació de la condició d'agent urbanitzador de la mercantil Inmobiliaria Electra, SL. Expedient 1133/2020. [2021/1298]  
Es fa públic l'Acord extractat adoptat per l'Ajuntament Ple de Rocafort, en sessió ordinària de data 24 de novembre de 2020, i s'hi fa constar que el text íntegre es troba a la disposició de les persones interessades en les dependències d'Urbanisme i, que diu:  
  
«5. Despatx extraordinari  
Es procedeix en primer lloc, per tractar-se d'un assumpte no dictaminat a la votació per a la ratificació de la inclusió del punt en l'ordre del dia d'acord amb el que s'estableix en l'article 97-2 del ROF. Sotmés a votació per dos vots a favor del Grup Municipal Ciutadans, quatre vots a favor del Grup Municipal Popular, un vot a favor del Grup Municipal Vox Rocafort, cinc vots a favor del Grup Municipal Socialista i un vot a favor del Grup Municipal Guanyem Rocafort- Unides Podem va aprovar la ratificació de la inclusió en l'ordre del dia l'assumpte que se cita a continuació:  
5.2. Aprovació, si escau, de la desestimació d'al·legacions presentades i declaració de caducitat del Programa d'actuació integrada per al desenvolupament del sector Bovalar de Rocafort i la resolució de l'adjudicació de la condició d'agent urbanitzador de la mercantil Inmobiliaria Electra, SL, expedient 1133/2020.  
  
Primer  
Desestimar expressament les al·legacions presentades a la vista de quants informes s'han emés sobre aquest tema.  
  
  
Segon  
Declarar la caducitat del Programa d'actuació integrada per al desenvolupament del sector Bovalar de Rocafort i la resolució de l'adjudicació de la condició d'agent urbanitzador de la mercantil Inmobiliaria Electra, SL, en atenció a l'incompliment per aquesta del termini total d'execució del programa, dels terminis parcials corresponents als requeriments efectuats per a donar lloc a la conclusió de les actuacions i de les obligacions inherents a la condició d'agent urbanitzador; no obstant això, continua la subsistència del programa i del projecte d'urbanització, quant a les actuacions ja realitzades, donat l'elevat grau d'execució del PAI, sense perjudici de les modificacions que puguen realitzar-se a l'efecte d'acomodar les actuacions que queden pendents de finalitzar a la realitat del PAI.  
  
Tercer  
Optar per la gestió directa del Programa d'actuació integrada, afectant els béns i recursos resultants de la programació cancel·lada a executar la que la substituïsca, de conformitat amb el dictamen emés pel Consell Jurídic Consultiu, de manera que la confiscació de la garantia depositada no podrà superar el deu per cent del seu import, tot això sense perjudici de determinar els possibles danys i perjudicis, mitjançant l'oportú procediment contradictori.  
  
Quart  
Ordenar la publicació de l'anunci corresponent en el Diari Oficial de la Generalitat Valenciana, prèvia comunicació al Registre de Programes d'Actuació.»  
  
Rocafort, 10 de febrer de 2021.- L'alcalde president: Guillermo José Gimeno.